CELEX: 32010D0738
Language: bg
Date: 2010-12-02 00:00:00
Title: 2010/738/ЕС: Решение на Комисията от 2 декември 2010 година за установяване на класове по отношение на реакцията на огън на строителния продукт „влакнести гипсови отливки“ (нотифицирано под номер C(2010) 392)  Текст от значение за ЕИП

3.12.2010   
            
            
               BG
            
            
               Официален вестник на Европейския съюз
            
            
               L 317/42
            
         РЕШЕНИЕ НА КОМИСИЯТА
   от 2 декември 2010 година
   за установяване на класове по отношение на реакцията на огън на строителния продукт „влакнести гипсови отливки“
   (нотифицирано под номер C(2010) 392)
   (текст от значение за ЕИП)
   (2010/738/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 20, параграф 2, буква а) от нея,
   след като се консултира с Постоянния комитет по строителството,
   като има предвид, че:
   
               (1)
            
            
               В Директива 89/106/ЕИО се предвижда, че за да се отчитат различните нива на защита при строителството на национално, регионално или местно равнище, може да е необходимо в тълкувателните документи да се определят класове, съответстващи на характеристиките на продуктите по отношение на всяко съществено изискване. Тези документи са публикувани като „Съобщение на Комисията във връзка с тълкувателните документи на Директива 89/106/ЕИО“ (2).
            
         
               (2)
            
            
               Във връзка със същественото изискване за противопожарна безопасност тълкувателен документ № 2 съдържа списък на взаимосвързани мерки, които в своята цялост определят стратегията за противопожарна безопасност, която трябва да се разработва под различни форми в държавите-членки.
            
         
               (3)
            
            
               Съгласно тълкувателен документ № 2 една от тези мерки е ограничаването на възникването и разпространението на огъня и дима в рамките на съответен периметър, като се ограничи потенциалът на строителните продукти да спомагат за пълното разрастване на пожара.
            
         
               (4)
            
            
               Нивото на това ограничаване може да се изрази само във вид на различни равнища на реакцията на огън на продуктите при тяхното крайно приложение.
            
         
               (5)
            
            
               Чрез хармонизиране беше приета система от класове с Решение 2000/147/ЕО на Комисията от 8 февруари 2000 г. за прилагане на Директива 89/106/ЕИО на Съвета относно класифицирането на характеристиките по отношение на реагирането спрямо огън на строителните материали (3).
            
         
               (6)
            
            
               В случая с влакнестите гипсови отливки е необходимо да се използва класификацията по Решение 2000/147/ЕО.
            
         
               (7)
            
            
               Реакцията на огън на много строителни продукти и/или материали в рамките на класификацията по Решение 2000/147/ЕО е добре установена и достатъчно добре позната на регулаторните органи в областта на противопожарната безопасност в държавите-членки, поради което не се изискват изпитвания за този конкретен показател,
            
         ПРИЕ НАСТОЯЩОТО РЕШЕНИЕ:
   Член 1
   В приложението са посочени строителните продукти и/или материали, които отговарят на всички изисквания на показателя „реакция на огън“ без необходимост от допълнително изпитване.
   Член 2
   В приложението към настоящото решение са определени конкретните класове за прилагане по отношение на различните строителни продукти и/или материали в рамките на класификацията за реакцията на огън, приета с Решение 2000/147/ЕО.
   Член 3
   При необходимост продуктите се разглеждат във връзка с тяхното крайно приложение.
   Член 4
   Адресати на настоящото решение са държавите-членки.
   
      Съставено в Брюксел на 2 декември 2010 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ C 62, 28.2.1994 г., стр. 1.
   
      (3)  ОВ L 50, 23.2.2000 г., стр. 14.
   
      ПРИЛОЖЕНИЕ
      В таблицата в настоящото приложение са посочени строителните продукти и/или материали, които отговарят на всички изисквания на показателя „реакция на огън“ без необходимост от изпитване.
      
         Таблица
      
      
         Класове по отношение на реакцията на огън за влакнестите гипсови отливки, подсилени с влакна от сизал или юта
      
      
                  Продукт
               
               
                  Данни за продукта
               
               
                  Минимална плътност
                  (kg/m3)
               
               
                  Клас (1)
                  
               
            
                  Влакнести гипсови отливки
               
               
                  Продукт в съответствие с EN 13815, съставен от гипсови отливки, смесени с вода и подсилени с равномерно разпръснати влакна от сизал или юта, които не надвишават 2,5 тегловни процента.
               
               
                  1 000
               
               
                  A1
               
            
         (1)  Клас, предвиден в таблица 1 от приложението към Решение 2000/147/ЕО.